السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله لبيك وسعديك والخير كله في يديك
والشر ليس اليك انا بك واليك تباركت وتعاليت. استغفرك واتوب اليك. اللهم صل على عبدك ونبيك وحبيبك وليك وصفيك ورسولك محمد صلى الله عليه وسلم. في الاولين والاخرين والملأ الاعلى الى يوم الدين. عدد خلقك ورضا نفسك وزنة عرشك
ومداد كلماتك ثم اما بعد درس الليلة بازن الله سبحانه وتعالى اجابة على سؤال منتشر جدا يا جماعة. سؤال ممكن تفتح التليفزيون تلاقيه في وشك كل يوم. ممكن تلاقيه في اي صفحة في اي جريدة. ممكن تلاقيه في اي
في اعلان في اي شارع. سؤال بيهم ناس كتير جدا رجال كبار وصغيرين وشباب وبنات وامهات. درس الليلة اجابة على سؤال اي اين تزهب هزا المساء؟ انا عايز اجاوب لكم الليلة من الصورة اللي هنشرحها الليلة. سورة المزمل اجابة من عند ربنا بقى مش من عند حد من البشر. اين تزهبين هزا المساء؟ اين تزهبوا هزا المساء
وكل مساء الى ان نلقى الله سبحانه وتعالى. عايزين نتكلم عن الصورة اللي بتقول لك ان الليل ما لوش غير وزيفة واحدة. بس ما فيش غير مكان واحد اي حد مننا
في الليل هيروح اليه بس اين نزهب هزا المساء من عدة ايام؟ كنت معدي كده فلقيت شاب قاعد ولابس فانلة فبابص على ضهره لقيت مكتوب عليها رونالدو بخط كبير كده وتحس ان تباهي بقى. رونالدو ده لابس فانلة رونالدو. قلت يا نهار ابيض! افتكرت موقف كان مع احد الاخوة الدعاة نازلين من على الطريق
الدائري من على منزل سريع. منزل سريع اتجاه واحد. والعربيات بتنزل بسرعة جدا. واحنا نازلين بالعربية لقينا واحد طالع بالعربية بتاعته في اتجاه معاكس بكل هدوء بكل سكينة. الاخ الداعية اللي معي كان هيموت على روحه من الضحك. قال ايه ده! ده مقطع البطاقة. والله يا جماعة قلت ياه
اهو ده اللي معلق كلمة رونالدو على الفانلة بتاعته. هو ده اللي مقطع البطاقة. مقطع البطاقة. ناسي هو مين؟ وابن مين؟ ومين جدوده؟ وايه ايه قضيته؟ ده مقطع البطاقة يا جماعة. كل واحد عامل على المحل بتاعه اسم اجنبي. ولا عامل على الفانلة بتاعته اسمه لعيب اجنبي. ولا مقطعين البطاقة
يا اخوانا ما عايزين مش نلبس فانلة رونالدو ولا فانلة هنري ولا فانلة روبرت. عايزين نلبس فانلة مصعب. فانلة ابو بكر فانلة عمر. عايزين نلبس فانلات جدودنا عايزين نلبس فانلات قدواتنا. الاكابر الائمة بتوعنا. سم رونالدو ده واحد بيقول ان ربنا تلاتة لا لا لا بقول لك ايه انت هتدخل العقيدة في الكورة
نيجي نتكلم في الكورة يقول لك ما تدخلش العقيدة في الكورة. نيجي نتكلم في الفن يقول لك لأ العقيدة ما لهاش دعوة بالفن. نيجي نتكلم في الفكر يقول لك لها حرية الفكر. العقيدة ما لهاش دعوة
اومال العقيدة لها دعوة بايه ؟ لما العقيدة اللي لها دعوة بكرة ولا بفن ولا بفكر ولا بدنيا. اومال العقيدة ربنا منزلها من فوق سبع سماوات عشان ايه ؟ مش عايزين نقطع
يا جماعة مش عايزين ننسى احنا مين ؟ مش عايزين ننسى ملامحنا وبياناتنا وتفاصيلنا. وتاريخنا وجدودنا واهدافنا ورسالتنا. كالعير في يقتلها الظمأ كالعير في البيداء يقطنها السفور والاختلاط والمخدرات. كالعري في البيداء يقطرها التخلف الحضاري والعلمي اللي هو
كان العير في البيداء يقتلها الفقر والعنوسة والبطالة. البنت دلوقتي والله يا اخوانا الواحد لما بيعدي من قدام الجامعات بيبقى هيتجنن. البنات منزر وقفتها ومنزر ومنزر طريقة كلامها دي مش يعني انا انا مش عايز اجرح مشاعر الامهات والاباء. بس دي يعني منازر يعني انا مش عارف اقول ايه والله
وتيجي تكلم البنت بعد كل اللي عملته. انت يا بت بتعملي كده ليه ؟ تقول لك عشان عريس. يا نهار ابيض! الجنازة حارة والميت عريس يعني لميت امة لا اله الا الله علينا. وخدت كمية موبقات جبال. وارتكبت حاجة في الشرع ربنا بيلعن صاحبتها
يعني بيطردها من رحمته دنيا واخرة. كل ده عشان عريس. تجيبيه بركعتين في التلت الاخير من الليل. واللي ربنا هيجيبه لك غير اللي انت هتجيبيه لنفسك. مش عايزين نقطع البطاقة يا جماعة
احنا عدنا دلوقتي امة الاسلام بقى بتاع البطاقة. وماشية من غير بطاقة مش عارفة هي بتعمل ايه. هي طالعة من منزل ولا نازلة من مطلع ولا ماشية في اتجاه مخالف ولا بتعمل ايه
مش عارف والله يا جماعة. يا جماعة اين نزهب هزا المساء؟ عايزين بقى السؤال ده يتحسم في حياتنا. عايزين السؤال ده بعد سنين اتربينا على برامج ان هنزهب هزا المساء المسرح الفلاني والسهرة الفلانية والنادي الفلاني لا لا لا. عايزين بقى طريق ربنا ينور قدامنا. نفهم احنا رايحين فين. يا ايها
زمل. قم الليل. سورة المزمل اللي تدور عليها الليلة اللي هتعرفنا هنروح فين. المساء وكل مساء بازن الله سبحانه وتعالى. المزمل مين المزمل محمد بن عبدالله عليه الصلاة والسلام. اشمعنى ده
اشمعنى ده اللي ربنا قال له قم مكان فيه مليون مسبل على وجه الارض تاني في نفس اللحزة. نايم وملفوف في بطانية. اشمعنى بقى؟ اشمعنى ده اللي ربنا قال لجبريل من فوق سبع سماوات انزل لده بالزات
وسط كل المزملين وصح ده ده بالزات وقل له اشمعنى انت؟ اشمعنى انت اللي ربنا يختارك؟ اشمعنى انت اللي ربنا يفتح عليك؟ اشمعنى انت اللي ربنا اشمعنى انت! اشمعنى يا جماعة! ما كان ممكن ربنا ينزل جبريل على ملك الروم وكان يخلي العالم كله يسلم بين يوم وليلة. لكن ربنا ممكن ينازل جبريل
فيلسوف ومفكر عزيم وكانت الناس هتهابه. ليه ينزلها على واحد امي معزول في جبل واحد يتبدل ليه يا اخوانا؟ ليه؟ لان في حاجة في قلب محمد بن عبدالله عليه الصلاة والسلام. ما هيش موجودة في قلب بشر تاني. لو ربنا عالم في قلبك خير هيختارك انت. لو ربنا عالم في قلبك خير هيختارك انت
هيستعملك انت هينصر الدين على ايدك انت او على ايدك انت. يا ايها المزمل المزمل المزمل ده دي كلمة مدح. لأ مش مدح مش بطح خالص المزامل يعني واحد نايم في السرير وملفوف في بطانية. طب ربنا ليه يخلد الكلمة دي ويسمي في اسمها سورة؟ ويخلد الكلمة ويخليها كمان اول اية ليه
انا عايزك تقارن معي بقى الواجب اللي احنا قلناه المرة اللي فاتت. ما بين اول اية في سورة المزمل يا ايها المزمل. النبي نايم ملفوف في بطانية وشادد البطانية عليه. واخر اية ان ربك يعلم انك تقوم ادنى من ثلثي الليل. ثلثي الليل. يعني ست سبع ساعات. ست سبع ساعات
اول مشهد النبي نايم في بطانية واخر مشهد في السورة النبي واقف بقى له سبع ساعات رجليه ورمت واتفطرت عليه الصلاة والسلام واتشققت وبدأ يقف على اليمين ويريح الشمال شوية ويقف على الشمال. ويريح اليمين شوية ومش عايز يبطل ابدا ولا عايز يسيب جوار الملك في القيام. ايه ده! ايه ده
طب ليه يا رب؟ عشان ربنا يقول لك النقلة اللي القرآن بينقلها لك في حياتك. عشان يقول لك شف كان ايه وبقى ايه. شف اللي بيقبل على القرآن ربنا بيرفعه
من ايه ليه؟ والنبي عليه الصلاة والسلام طول عمره مرفوع برفعة الله سبحانه وتعالى. شف القرآن ممكن يغير حياتك ازاي؟ ممكن يرفعك ازاي؟ ممكن يقلب حياتك ازاي يا ايها المزملين. يا اللي متزملين ونايمين قوموا. قوموا ما تقطعوش البطاقة. كفاية تقطيع في البطايق بقى. عايزين نقوم بقى ونفتح الكتاب ده
ونقف في التلت الاخير نقرا ودموعنا تنزل ونبدأ نعيش مع ربنا سبحانه وتعالى ان ربك يعلم انك تقوم انك تقوم ما فيش سد سجدتها. ما فيش دمعة نزلتها. ما فيش تسبيحة سبحتها. ما فيش دعوة دعيتها. في التلت الاخير يا محمد الا وانا كنت شاهد عليها. وسامحها
شايفك يا محمد يا ابن عبدالله انت وكل واحد بيقوم الليل معك من امتك. ان ربك يعلم ربك اللي بيربيك. اللي يريد انه يربيك قيام الليل هيربيك يا جماعة سورة المزمل كل كلمة فيها بتوخز قلوبنا بتقول لنا قوموا قوموا الليل قوموا اقفوا بين ايديه قوموا ما تبعدوش عنه ابدا
ده ربنا. ده الملك الجليل سبحانه وتعالى. يا رئيس الجمهورية لما يكون في حفلة خطيرة جدا بيعمل ايه؟ بينزل يحضرها بنفسه. صح ولا لأ ربنا عبادة القيام نزل لها بنفسه
ما انزلهاش ملايكة. نزل لها بنفسه. يعني تخيل القيام ده عند ربنا مقامه ايه سبحانه وتعالى. ده ربنا يا جماعة. ربنا مولانا. مولانا اللي احنا عرفناه قبل ما نعرف اي حد. اللي حبه ملى قلوبنا اول حب في قلوبنا. قبل ما نعرف مراتاتنا واخواتنا وازواجنا وابائنا وامهاتنا واولادنا قبل
في اي علاقة لك مع اي مخلوق كان فيه علاقة بينك وبين ربنا. من وانت لسة كنت في عالم الزر كان مليان في فطرتك ان هو هو اول اول علاقة في حياتك. لسة
يا جماعة لسة ربنا الاول في حياتنا لسة ربنا هو الاول في حياتك لسة ربنا هو الاول في حياتك ولا الترتيب اتغير لو هو الاول في حياتك قم بقى قم
يا مزمل بقى! قم! قم وانفض الفراش عنك وقم له. واقف بين ايديه سبحانه وتعالى! يعني تخيل اللي قام الليل ده وقال يا رب بينزل تاني يوم حواجبه مقضية اصلا. هو زرع بالليل ونازل يحصد الصبح. انما اللي نازل من غير قيام ليل ده لازم يعني زي اتنين نازلين. نازلين مصلحة. واحد معه تأشيرة
وزير ومخلص من بدري والتاني نازل لسة يشوف هيعمل ايه. يا جماعة احنا مستغنيين ما عندناش مشكلة في دنيتنا. ما عندناش مشكلة في دينا. مش محتاجين حاجة في الاخرة مش خايفين من النار مش خايفين من يوم النزلة تحت التراب
مش خايفين من المشاكل بتاعة الدنيا مش خايفين من الفقر والمرض. مش خايفين من اي ما فيش حاجة خلاص ما عدناش محتاجين ربنا. ربنا بيقول لداوود في رواية من اثار بني اسرائيل يا داوود
يا داوود فرشوا لي وجوههم. القوامين فرشوا لي وجوههم ونصبوا لي اقدامهم. وناجوني بكلامي الي بانعامي فهم بين صارخ وباكي ومتأوه وشاكي يا داود اتعلم يا داود اعطيهم ثلاثا الاولى لو ان السماوات السبع والاراضين السبع في موازينهم. يوم القيامة لاستقللتها عليهم. ده ده الاخرة. شف
في الاخرة مستنيك ايه ؟ اتقل من السماوات السبع والارضين السبع. اتقل من الدنيا دي كلها من الكون كله. والثانية يا داوود اقذف في وجوههم وقلوبهم من فتستنير وجوههم وقلوبهم. الدين دينك هينصلح. يعني الاخرة والدين والثالثة اقبل عليهم بوجهي يا داوود
ارأيت يا داوود من اقبلت عليه بوجهي؟ ماذا اريد ان اعطيه؟ الدنيا كلها. واللي اكتر من الدنيا كمان. يا جماعة يا جماعة ده لو فيه ملك ينزل يزور مدينة من المدن بتاعة الممالك بتاعته. كل ما ينزل سبعة تمانية بس هم اللي يقابلوه. ينزل تاني هم نفس السبعة تمانية. ينزل تالت هم نفس السبعة تمانية. كل ما الملك بيتنزل
هم سبعة تمانية في الحتة دي اللي بيقوموا. بكرة نفسه بعده نفسه. لما ييجي الملك ده يستعمل هيستعمل مين؟ لما ييجي يعين في وزارات ومراكز هيعين مين هم دول لقيام الليل هم اهل الاصطفاء. قم الليل. قوموا بالليل. قوموا احيوا احيوا الفترة الميتة دي. واحيا الليل كان الليل كان ميت
انها كانت فترة موات. كانها كانت فترة عفن وسواد وظلام. ومقابر كانها كانت فترة دفن تحت التراب. وحياة وحياة وليلة حياتك كلها حيت احيوا ليلتكم يا جماعة بالوقوف بين ايدين. الحي القيوم سبحانه وتعالى. عارفين مجمع التحرير؟ مجمع التحرير كانت فكرته اساسا ايه؟ يجمعوا كل
كل المصالح في مبنى واحد اللي هو في القاهرة عشان اللي عنده مصالح في كزا وزارة يخلصها في مكان واحد. اهو قيام الليل هو مجمع التحرير. عايزك مشكلة في الدين في الدنيا في
في الفلوس في الصحة وفي اي حاجة خلصها بالليل. خلصها بالليل بين ايدين الملك. ده لو واحد قال لك انا هستناك على ناصية الشارع الفلاني الساعة اربعة الفجر واللي هييجي هادي له عشرة كيلو لحمة او هادي له الف جنيه. الناس كلها هتقوم وهتجري. مصدقينه. طب ربنا قال تعال لي وانا هديك كل حاجة. ما انتش مصدق ربنا ليه
يا جماعة قيام الليل ده صفقة العمر. الصفقة اللي انت هتكسب بها كل حاجة في الدنيا والاخرة. قيام الليل ده الدابة اللي منطلقة للفردوس الاعلى. اول ما تبدأ في قيام الليل
انت انطلقت في رحلة للفردوس الاعلى. اول ما تبطل الدابة وقفت واها لريح الفردوس الاعلى. اني لاجد ريح الفردوس الاعلى دون قيام الليل يا ايها المزمل يا ايها يا ايها دنداء تعظيم. طب النبي كان نايم. عارف يعني ايه؟ عارفين ربنا بيقول له ايه؟ بيقول له يا عزيم
يا عزيم يا اللي انت ما انتاش عارف قدرك عندي قم قم يا اللي انت ما انتاش عارف المهمة العزيمة اللي مستنياك قم يا اللي انت ما انتاش عارف الدور العظيم اللي مستنيك قم. انت خلاص جهزت. خلاص بقيت جاهز انك انت تقوم الوقت قم. قم يلا. وتلاقي ربنا بيقول
قم قم ديت السور المكية اللي في الاول كلها تحس انها اوامر. على طول يا ايها المزمل قم يا ايها المدثر قم اقرأ باسم ربك يا رب ده الصور التانية مش كده خالص السور التانية الحمد لله الذي خلق السماوات الحمد لله الزي انزل على عبده الكتاب سور بتبدأ بثناء ليه السور دي تكاليف تكاليف
من اولها لانك انضميت لجيش. والجيش تكاليف ولازم تفهم من اولها انك بقيت جندي. ولازم من اولها تبدأ بداية قوية. لازم دخلتك في الدين تبقى دخلة قوية لازم بدايتك تبقى بداية قوية. صورة المزمل يا جماعة شعارها ابدأ صح
ابدأ صح. سورة المزامل موضوعها الخطوة الاولى. البداية السليمة. ايه بداية علاقتك مع الله؟ اول سور بتنزل في القرآن بتعرفنا كلنا نبدأ ازاي ايه البداية اهي البداية في التلت الاخير اهو عشان كده سورة المزمل قبل سورة المدثر. المدثر بتتكلم عن الدعوة طول النهار. انما المزمل القيام
طول الليل والمؤمن يومه بيبدأ بالليل قبل النهار. والمؤمن دعوته مش هتأسر غير لو فيه حال بينه وبين الله. غير لو فيه اخلاص بينه وبين الله لو فيه مدد نازل له من الله سبحانه وتعالى. سبحان الملك الجليل في المزمل تبقى الاول. لازم الاول نقوم الليل دي البداية الصح. دي الخطوة الصح. دي
خطوة اللي لو انت عملتها كل حاجة بعد كده هتبقى سهلة ولو انت ما عملتهاش كل حاجة في الدنيا تبقى صعبة. الدين سهل. بس ابدأ صح ابدأ البداية السليمة. وانت كل حاجة بعد كده هتبقى سهلة. قم اوامر ليه يا رب؟ من اولها اوامر ليه؟ لان ما فيش وقت خلاص ما فيش مقدمات. ما فيش وقت. نص
مليار واحد بيعبدوا البقر يا جماعة الوقتي. اتنين مليار واحد بيعبدوا البشر والصليب يا جماعة. مليار واحد بيعبدوا ما بيعبدوش حاجة. ما بيعبدوش مشركين ملحدين ما بيعبدوش حاجة. مليارات كفر على وجه الارض. هننقزهم امتى؟ هننجدهم امتى؟ هننور لهم طريقهم امتى؟ هنعرفهم ربنا
امتى ؟ هنخوفهم من النار ونشوقهم للجنة امتى ؟ هناخد بنواصيهم لرحاب الملك الجليل امتى ؟ هننقزهم من جهنم امتى ؟ قم. قم انت هو بطلوا تزمل بقى. بطلوا بقى شيلوا البطاطين واغطية الغفلة اللي مغطية قلوبنا دي. وانفضوا الغفلة عنكم وقوموا بقى. يا ايها
يا امة عزيمة يا اللي اردت لامر عزيم يا اللي وراك رسالة كبيرة قومي بقى. يا ايها المزمل قم قم الليل قم بين ايدين ربنا سبحانه وتعالى لما تسمع حديس رسول الله ان ربنا لما بيتنزل في التول التلت الاخير بيقول هل من سائل فاعطيه
لو واحد من كوكب تاني سمع الكلمة دي هيتوقع انه لما ييجي الارض لا يمكن يلاقي حد نايم بالليل. ليه؟ لان الحوائج كلها بتقضى بالليل. فمين اللي مش عاقل ده اللي هينام
بالليل قم اقضي حوائجك. قم يا ابني. قم يا بنتي بلاش كسل. حرام علينا ضيعنا عمرنا في الكسل. انا عارف ان انا قاعد قدامي الوقت ناس بقى لهم عشرين سنة ملتزمين وبقى لها عشر سنين منقبة. وبقى له خمس سنين ملتحي. وبقى له سنتين
داخل طريق ربنا وابقى له ومع زلك بيلفوا حوالين نفسهم وتايهين. عارفين ليه؟ لاننا ما بدأناش صح. ما بدأناش البداية دي. ومش هتنصلح احوال دنيتنا واخرتنا غير لما نبدأ البداية دي. يا ايها المزمل قم الليل الا قليلا. نصفه او انقص منه قليلا او زد عليه
لو نقصت نقص قليل. انما لو زودت زود زي ما انت عايز. الله يا جماعة ما حدش سأل نفسه سؤال غريب جدا النبي هيصلي نص الليل بايه ده ما كانش نزل قبل المزمل غير سورة اقرأ. والمزمل عليها يعني صفحة صفحتين. هيصلي طول الليل بايه؟ ده احنا ممكن نجيب تلات اجزاء في ساعة. لا
ربنا ما ارادش القراية دي خالص. ربنا بيقول للنبي اقرا القرآن صح خلي الساعة دي اقرا الليلة اقعد الليلة كلها في اية. اقعد الليلة كلها في ايتين بس قلبك يشربها. بس قلبك يشرب معاني القرآن يا جماعة عايزين نقرا صح
عايزين نقرا القرآن صح. القرآن اثره على القلوب زي اثر المطرقة على الجدار. لما تجيب اجلة وتنزل على جدار من اول خبطة الجدار بيتشال لأ ولا تاني ولا تالت ممكن من عاشر خبطة. كذلك الاية مش من اول مرة هتتلوها. قلبك جدار الغفلة اللي حواليها يتشق. لأ. لازم تقعد
تكرر الاية تكرر الاية لغاية ما جدار الغفلة يتشاق. الاية تدخل نورها. يباشر قلبك قلبك يحيى. لازم نقرا صح بقى يا جماعة. نصفه او انقص منه عش الليلة مع سورة المزمل بس. انا عايزك تعيشي الليلة ساعة اتنين تلاتة مع سورة المزامل بس. بكرة مع سورة الزلزلة بس. بس قلوبنا تشربها يا جماعة
عشان نبقى صديقين زي الصحابة نصفه او انقص منه قليلا او زد عليه ورتل القرآن ترتيلا. لما النبي عمل كده حياته اتقلبت لما النبي نفز الامر ده حياته اتقلبت ولما الصحابة نفزوا كده حياتهم اتقلبت. الانقلابات المهولة اللي في حياة الصحابة كان سببها ايه؟ ما لازم نقف. لازم نفكر بقى. الاية دي بتوقفنا
قدام نفسنا لانها بتعرفنا احنا متأخرين ليه ؟ احنا متزبزبين ليه ؟ الملتزم اللي بيدخل جديد بيفضل التزامه مايع ليه. الملتزمة بتدخل وبعد شوية تقعد تفكر انا استعجلت في طب انزله شوية طب اعمل مش عارف ايه طب اقعد ليه يا جماعة لان احنا ما دخلناش صح. الصحابة رضوان الله عليهم خالد بن الوليد بعد اربع شهور بس من اسلامه
رسول الله صلى الله عليه وسلم يبعته في غزوة مؤتة يتكسر في ايده تسع سيوف تسع سيوف وهو واقف بيحارب. عارف يعني ايه بني ادم يتكسر في ايده تسع مدافع وواقف يحارب؟ ده ما حصلش في تاريخ البشرية. ولا خالد ابن الوليد عملها قبل ما يسلم اصلا. الاسلام
انه الاسلام. انه القرآن. لان القرآن دخل في قلوبهم خلاهم اباطرة. خلاهم خلاهم ملوك. خلاهم ابطال. القرآن يا جماعة مدرسة ما بتفخركش غير ابطال. القرآن كلية ما بتخرجش غير نوبل وينرز. بس. بس ختم القمة. القرآن يا جماعة اكاديمية ما
غير صالحين مصلحين بس هو ده القرآن. القرآن ما بيخرجش غير كده سيدنا عمر ابن الخطاب اول يوم اسلم في اول يوم الدعوة الاسلامية اتنقلت نقلة نوعية في تاريخها كله. ازاي؟ سيدنا عمر اول ما اسلم قال
نخرج نعلن اسلامنا في الكعبة. ما كانش المسلمين بيعلنوا. خرجوا صفين واعلنوا. الدعوة اتنقلت نقلة تانية خالص. في يوم بعد اسلام عمر. لانه دخل بسبب القرآن واسلم بسبب القرآن. انت التزمت الالتزام زاد ايه بسببك؟
الالتزام اتغير قد ايه في كليتك ولا في مكانك ولا في دايرتك ولا في ولا في منطقتك بسببك. الدين زاد ايه؟ الدين اتغير ايه؟ الدعوة زادت ايه احنا بندخل وبنبقى عبء على الدعوة. سيدنا ابو بكر الصديق في اول يوم اسلم اقتطع ستة من كبد قريش وضمهم للاسلام. ستة من العشرة المبشرين بالجنة
ابو سفيان ابن الحارس بعد شهر واحد من اسلامه وقف ماسك دابة النبي في حنين. الصحابة فروا وابو سفيان واقف. واقف ليه؟ لما دخل دخل متربي على القرآن يا جماعة. يا جماعة لو اتربينا على القرآن حياتنا كلها هتتغير. لو اتربينا على القرآن زي الصحابة هنبقى ابطال زي الصحابة. انما احنا ضعفاء لان احنا مش
متربيين على القرآن. ما بدأناش زي ما هم بدأوا. ده هم قعدوا سنة كاملة يقوموا الليل. لغاية ما نزل التخفيف اللي في اخر السورة. ليه؟ لان اللي هيشيلوا الدين اللي
الدين على كتافهم لازم يكونوا واخدين بالعزيمة. لازم يكونوا رجالة. رسول الله بقى عليه الصلاة والسلام حبيب الله المزمل سيدنا محمد المزامل مش اسم من اسماء سيدنا محمد ولكن ربنا خاطبه به. سيدنا محمد حبيب القلوب. سيدنا محمد يا جماعة القرآن غير في ايه ؟ يا نهار ابيض! شف اول اية واخر اية
انت تعرف المجلة التايم من سنوات عملت استفتاء مين اعزم شخصية في التاريخ. واحد اسمه ماسر مان ده استاز في جامعة شيكاغو. قال محمد بن عبدالله عليه الصلاة والسلام اعظم
تاريخ. واحد اسمه ويليام ما قنايل قال محمد من اعزم تلات شخصيات في التاريخ. واحد اسمه مايكل هارت الف كتاب ان سيدنا محمد اعظم واحد في التاريخ. حتى قبل اللي مايكل هارت مؤمن به اللي هو سيدنا عيسى
واحد اسمه آآ الموسوعة البريطانية كاتبة فيها للي عنده الموسوعة البريطانية ان سيدنا محمد اعظم وانجح وصية دينية في تاريخ البشرية يعني حاجة يعني حاجة واحد اسمه راما كريشنا ما هواش مسيحي ولا يهودي ولا حاجة خالص. راما كريشن ده هندوسي بيعبد بقرة. الف كتاب قال فيه ان محمد
صلى الله عليه وسلم اندر زاهرة وجدت على على وجه الارض. واعظم شخصية في التاريخ كله. ده دول الكفار يا جماعة. ده دول الكفار اللي اعترفوا لسيدنا الف كتاب قال على سيدنا محمد فيه انه اعزم واحد في الوجود كله. اعزم بطل في البشرية كلها. ده دول الغرب. سيدنا محمد وصل للمستوى
ازاي بالقرآن بمشكاة الوحي بالمشكاة اللي خرجت من علم الله القرآن اتربى على القرآن عليه الصلاة والسلام فطلع كده. القرآن يا جماعة صورة المزمل بتزقنا زق ناحية القرآن وقيام الليل. او زد عليه. ورتل القرآن ترتيلا. يعني ايه رتل
رتل القرآن يعني اقراه صح. اقراه صح. الاسناد المرتلة اللي بتبقى بيضا وجميلة وجنب بعض مش راكبة فوق بعض. ما تخليش اية تركب فوق التانية. ما ما تخليش الكلام داخل في بعضه. كل كلمة تقراها على بالراحة. كل اية تقراها بالراحة. افصل ما بين الايات وبعضها. اقرأ بالراحة وعيش. واعرض المعاني على قلبك الاول
رتل القرآن ترتيلا. انا سنلقي عليك قولا ثقيلا. ياه! من اولها ربنا بيقول له خد بالك. المهمة تقيلة اوي الحمل كبير اوي عزيمة اوي. الموضوع كبير. وانت وراك رسالة كبيرة من اولها لازم تعرف. انا سنلقي عليك قولا ثقيلا يعني
في ايه ؟ اي حد مننا يا جماعة حس ان فيه حاجة تقيلة في حياته، فيه حمل تقيل ، فيه هم تقيل. فيه مشكلة تقيلة ، فيه امتحانات تقيلة ، ربنا بيقول لك تعال اقف من
هي في التلت الاخير وانا اشيلها عنك. اي حاجة تقيلة عليكم في حياتكم اي هم جفهم على صدورنا. اي مشكلة كبيرة وقفت في طريقنا اي صخرة سد طريقنا اي قضية ثقيلة علينا ربنا بيقول لك تعال تعال لي بين ايديا في التلت الاخير. وانا هاحلها لك. وانا هاشيلها عنك
وانا هخففها لك. بس تعال اقف بين ايديا. انا سنلقي عليك قولا ثقيلا. فعشان تستحمله تعالى اقف بين ايديا. انا متخيل احساس سيدنا محمد عليه الصلاة الصلاة والسلام. اول مرة رجع من الغار بعد ما عرف انه نبي
بعد ما عرف انه مسئول عن الدنيا كلها. وهو نازل كده بيبص في الشارع ايه ده! اللي بيشرب خمرة ده! انا مسئول ان انا اخليه ما حدش يشرب! واللي بيزنوا دول واصحاب
الحمر انا مسؤول ان الكلام ده يتلغى واللي بيسجدوا للاوسان دي انا مسؤول ان الاوسام دي كلها تتنسف انا مسؤول عن ستة مليار بني ادم عايشين على وجه الكرة الارضية! انا مسئول ان انا اخرج كل دول من الزلمات والنور! يا رب! من الظلمات الى النور! يا رب
اذا يسلخ رأسي ويذره خبزا. يا رب ده كانوا يقطعوني حتت يا رب ربنا يرد عليه لا لا يا محمد لا انا معك. قاتل بمن اطاعك من عصاك الى اخر الحديث. النبي عليه الصلاة والسلام كان مهمة كبيرة اوي يا جماعة
مهمة صعبة اوي اوي من اولها ربنا بيقول له خد بالك الزات بتاعك هو قيام الليل القرآن تقيل ليه؟ ليه القرآن تقيل؟ تقيل في الميزان في الحسنات وتقل لي كمان. تقيل لانه بيطلب منك انك تقف جنب الحق وهو في اضعف حالاته. قصاد الباطل وهو في اقوى حالاته
فيه ايه اللي كمان ؟ فيه ايه لان معانيه تقيلة اوي بس على القلوب اللي بتحس على القلوب اللي بتفهم. عشان كده تلاقي في صلاة التراويح او في اي صلاة جماعية
ناس بتبكي وتعيط ومش قادرة وناس تانية عادي خالص ليه ؟ القرآن بالنسبة لها مش ليه قلوبها مش صاحية. انما اللي قلبه صاحي ما بيقدرش يستحمل يا جماعة. ولانه قول ثقيل هيخليك ثقيل. هيخلي كلامك معانيه تقيلة. هيخلي كل كلمة
ما بتخرج من قلبك كلمة مسددة عارفة هي رايحة فين زي السهم. انا سنلقي عليك قولا ثقيلا. ان ناشئة الليل هي اشد وطئا ومقيل ناشئة الليل لي ايه ؟ صلاة الليل، قيام الليل اشد وطئ، اشد وطأة على القلب. عارفين الكبوتة ؟ المكنة الكوبوتة اللي بيسفلتوا بها الشوارع
بتقوم معدية على الارض اللي مش معاهدة تمهدها. اهو هو ده قيام الليل. بيمهد قلبك. بيعبد قلبك. بيخليك عبد بيخلي قلبك ما فيش فيه غير ربنا سبحانه وتعالى. اشد وطأة على القلب واقوى مقيلة بيخليك تفهم القرآن. كنوز القرآن كلها بتتفتح
في قيام الليل ان ناشئة الليل هي اشد وطئا واقوم قيلا ان لك في النهار سبحا طويلا. الله اه شايف الكلام الجميل؟ ان لك في النهار ايه؟ سبحة سباحة ربنا شبه الدنيا بالبحر
البحر قدامك اهو عوم يا عم زي ما انت عايز طول النهار. الله! يعني يا رب هو الدنيا مش حرام! لأ مش حرام. يعني مش حرام اني اشتغل لأ مش حرام. يعني يا رب انا ممكن ابقى في
بطل وبشتغل في الدنيا اه من اولها اهو. الدنيا الدين الدين مش عدو للدنيا يا جماعة. اسمح بس خد بالك ده بحر اوعى تغمق اوعى الموك يجرفك اوعى تغرق اوعى تتشد لتحت. اوعى تبعد عن الشط. الله! هو بحر
امال ايه الشط يا جماعة؟ مش كل بحر له شط. ان لك في النار سبحة. اسبح. طب ما انت هتسبح لازم هترجع للشط بقى. ايه الشط. قيام الليل قيام الليل. يبقى قيام الليل ده المرسى بتاعتنا. قيام الليل ده الشط بتاعنا. احنا بنقعد نسبح ونركب سفن الدنيا بالنهار ولازم نأوي الشط بالليل
لازم نستريح. لازم قلوبنا تسكن على الشط بقى. اخر اليوم او قيام الليل ده السكن بتاع قلبك. ده الراحة بتاعتنا يا جماعة. ده السكينة بتاعتنا ان لك في النار. اه خد بالك يا حبيب قلبي
ان لك في النهار سبحا طويلا. فلا تبخل بليلك على الله. ان لك في النهار سبحا طويلا. زكري بالنهار. احضري محاضراتك بالنهار اه اطبخي بالنهار. كلمي اللي انت عايزة تكلميه بالنهار. اعمل مشاويرك بالنهار. خلص المزاكرة الامتحان بتاع بكرة بالنهار بس. الليل ده بتاعه. الليل ده مش بتاعك
ولا بتاع اللي انت بتاعه هو. الليل ده يا جماعة فترة انسوها من عمركم. الليل ده الفترة اللي بركة حياتنا كلها بتبقى بسبب وقوفنا بين ايديه. انسوا خالص الليل. انسوا الساعتين اللي قبل الفجر دول خالص من حياتكم. احنا يومنا اتنين وعشرين ساعة او واحد وعشرين ساعة بس
بس بس الساعة هتبقى بسنة. لو انت وقفت بين ايديك في الوقت ده. ان لك في النهار سبحا طويلا واذكر اسم ربك وتبتل اليه تبتيلا. يعني ايه تبتل؟ التبتل الانقطاع عن المخلوق تماما. خلاص استغناء القلب عن
المخلوق التبتل اللي ما عدش في قلبك غيره. ما عدتش شيء في غيره. ما عدتش بتسعى لغيره. ما عدتش بترجو غيره. ما عدتش بتحب غيره. زي مريم البتول اتقطعت عن الخلق كلهم. سابتهم وبعدت عنهم مش عايزة منهم حاجة. زي النخلة البتول اللي انفصلت عن امها. ما عادتش محتاجاه استغنت عن كل حد
التبتل انك تستغنى عن اي حد ما يبقاش في حياتك غير ربنا. ما يبقاش لك هدف في حياتك غير وتبتل اليه. اليه. يعني اقطع الطريق اليه. بينك وبين ربنا طريق اقطعه
عشان توصل بقى يا ترى احنا فين في الطريق ده ؟ قطعنا قد ايه ولسه لنا قد ايه يا جماعة؟ وهنقطعه بسرعة ازاي ؟ هنأذن قيام الليل عشان نقطعه بسرعة. وتبتل
اليه تبتيلا تبتيلا يعني تبتل بالتدريج. واحدة واحدة. ما تشدش على نفسك. ما تيأسيش. ما تقوليش ايه ده! ايه الكلام العالي ده! طب انا اقدر ابقى كده في يوم من الايام! هو انا اقدر ابقى كده في يوم اه
تقدر وتقدري؟ ايوة بس بالراحة واحدة واحدة. المهم ان احنا نفضل ماشيين على الطريق وهنوصل لله. وتبتل اليه تبتيلا. رب المشرق والمغرب يعني ما فيش غيره لا اله الا هو. يعني ما ليش غيره
ما ليش غيره وما فيش غيره فاتخزه وكيلا اكبر نور ممكن ربنا ينور لك طريقك به. انه يوريك انت محتاج له قد ايه. واكبر جريمة ممكن انسان مش انه يعصي ربنا لأ. انه يزهد في ربنا. انه يستغنى عن ربنا. انه يحس انه ممكن يوصل للي هو عايزه من غير ربنا. ويا جماعة احنا
غرقى في بحار الفقر احنا غرقى في اعمق اعماق بحار الفقر اتخذه وكيلا. توكل على القوة الوحيدة الحقيقية في هذا الكون ما فيش غيره. ما فيش غيره والله العظيم. يا موهومين. يا موهومين بالاسباب. يا مخدوعين بقرايبكم اللي لهم مراكز
يا موهومين بالكراسي اللي هتفنى وهيفنى اللي قاعدين عليها. يا موهومين بالشهادات والاموال. يا موهومين بالدنيا الحقيرة الفانية الزائلة. يا اتخذوه وكيل ما فيش غيره والله. ولا لكم غيره. القوة الوحيدة الوحيدة في الكون كله سبحانه وتعالى. واصبر على ما يقولون
واهجرهم هجرا جميلا. وذرني والمكذبين. يعني ايه ذرني والمكذبين؟ سيبهم لي يا محمد سيبهم لي انا اللي هانتقم لك منهم انا اللي هرد على اللي عملوه فيك. ما تردش انت. انا اللي هرد عنك
امتى ربنا قال لسيدنا محمد كده ؟ لما قال لسيدنا محمد قم الليلة الا قليلة وقام. امتى ربنا يتولاك لما تعبده؟ اه لو نعرف سمار العين عبادة في حياتنا ايه
اه لو نعرف ثمار قيام الليل في دنيتنا. قبل اخرتنا ايه؟ زرني والمكذبين. خدوا بالكم يا جماعة. ربنا من اولها بيحسس سيدنا محمد خد بالك انت لك ضهر. انت مسنود اوي اوعوا يا اللي انتم للدعوة واشتغلتم لدين ربنا. تخافوا من اهل الباطل. امريكان ولا روس ولا هندوس ولا يهود ولا
كل دول حشرات اهل الباطل كلهم حشرات اوعوا ده انتم مسنودين اوي اوي. ده انتم لكم ضهر جامد اوي والله العزيم. بس لو ادركتم الحقيقة وزارني سبهم لي انا اللي هرد عليك. اصل انت هترد عليهم هتعمل ايه ؟ انما بقدرتي انا الملك هارد عليهم. وزرني والمكذبين. يا محمد ازا انشغل بك اهل
اوعى تنشغل الا بي. انشغل بي وانا هارد لك عليهم. يا جماعة اهل الحق ما بينشغلوش باهل الباطل. اهل الحق مشغولين باللهو وبس سبحانه وتعالى وذرني والمكذبين اولي النعمة قولي النعمة يعني ايه؟ مش النعمة النعمة. النعمة النعمة المستمتع بها. انا ممكن واحد
اربعة مليون جنيه بس عنده سكر. ما اعرفش اكل كيس ما اعرفش اشرب كيس فست. نفعني بايه المليون جنيه؟ مسلا النعمة اللي هي انا معي مليون جنيه وسليم وعيالي سليمة ومركزي سليم فانا بستمتع بكل نعمة في حياتي. خدتوا بالكم من المعنى؟ قل النعمة وما
قليلة ده الدنيا كلها فانية. هتروح هتروح. ان لدينا اه. فجأة ايات ترهيب رهيبة في سورة المزمل. سورة المزامل من من اشد الصور اللي اتكلمت عن يوم القيامة. ان لدينا لدينا يعني اهو في ايديا اهو. انا مش باكلمكم عن حاجة ما هيش في ايدي ولا انتم شايفينها. انا باكلمكم عن حاجة
انتم شايفينها وعارفين الدليل عليها. وشفتم قبل كده انا عملت في العصاة ايه ودمرتهم وخسفت بهم ومزقتهم كل ممزق ازاي ؟ ان لدينا انا باكلمكم عن حاجة اقدر اعملها فيكم في اي لحزة. ان لدينا انكال انكالا انكالا يعني هيتنكل بهم هيتنكل بهم يعني ايه
التنكيل ان انا اعمل فيك حاجة اللي يشوف اللي حصل فيك لا يمكن يجرؤ انه يعملها بعدك هو ده التنكيل التنكيل ان انا اشرد كل اللي وراك بك من اللي انا اعمله فيك. التنكيل هو ده التنكيل يا جماعة الانكال اللي هي الاغلال التقيلة اللي من نار اللي مربوطة بالرجلين
اللي بتشدوهم لهوية جهنم ما يعرفوش يطلعوا تاني. وفي اللغة الانكال اللي القيمة بتاعة الحمير ان القيمة بتاعة البهايم اهي والله. لسعرها النهاردة في لسان العرب النت اللي هو مفرد انكال اللجام بتاع البهيمة كانهم هيتمسخوا في جهنم او كأنهم هيتعاملوا زي البهايم في جهنم والعياز بالله وهيتلجموا في جهنم
ان لدينا انكال وجحيما. الجحيم لازم يبقى فيه خمس حاجات عشان تتسمى جحيم. مش اي نار تتسمى جحيم. لازم تكون نار رهيبة مفزعة مرعبة. ولازم تكون نار في هاوية مش نار في الارض. يعني حفرة رهيبة في قاع السحيق والنار جواها. ولازم تكون ضيقة جدا. ولازم يكون
الوقود بتاعها عظيم جدا. والحاجة الخامسة لازم تكون نار مسلطة. يعني ايه مسلطة؟ مش بتشوفوا بتوع ماسكين بتاعة نار وقاعدين حطينا على الحديد او غفران الحديد بيتسلط عليه النار فينصهر. نار مسلطة على العاصي متركزة عليه. جحيم وربنا قال جحيمة نكرة ليه؟ جحيم عمر
حد تصوره نتخيله وان كان نكرة نكرة حاجات عمر ما حد تخيلها. ولا شاف زيها. وطعاما ذا غصة. غصة يعني يقف في الحلق والعياز الشوك اللي فيه او من حرارته او من مرارته طعاما ذا غصة يشربوه يقف في زورهم. احنا كنا في الدنيا الطعام بيتبلع بالمية. هاتوا الماية بتاعة جمل
والعياذ بالله يتبلع بها يجيبوا لهم الحميم. يقوم يتبلع به يقوم يزود بطونهم نار على نار. وطعاما ذا غصة. ده غير الغسلين والحميم والصديد كوير كل ده خالص والزقوم. يا جماعة يا جماعة الناس بتترعب لما بتسمع كلمة قنابل نووية وقنابل هيدروجينية. وما بتتعبش ليه لما بتسمع كلمة زقوم
الناس ليه ؟ لو قلنا امريكا هتهجم علينا بالقنابل النووية كله هيترعب وهيتفزع. ولو قلنا ملايكة العذاب ربنا اعدها بعذاب اليم بالزقوم والحميم ما حدش بيخاف ليه يا جماعة؟ ليه بنخاف من الدنيا وما بنخافش من الاخرة؟ ليه خايفين من زل الدنيا ومش خايفين من زل يوم القيامة؟ ليه خايفين من فقر الدنيا ومش خايفين من فقر
الكفن وفقر القبر ليه خايفين من ضيق الدنيا ومش خايفين من ضيق المحشر ليه؟ ليه؟ ليه قلوبنا مش مستيقظة على اهوال الدار الاخرة؟ شف ربنا بيقول ايه؟ طب يا رب الايات دي صعبة قوي يا رب ليه
لان اللي هيقوم الليل لما يخرج يكلم الناس عن الاخرة هيكلمهم كلام رهيب ليه؟ لانه عايش ده الاخرة بين عينيه هنا في قلبه. ده بقى له خمس ساعات قاعد يقرا ايات
هيخرج يكلم الناس عن حاجة هو عايشها و حاسسها ومرعوب منها. فيبقى الكلام شديد. ولان قيام الليل هو المنجاة. سورة الزمل يا جماعة اتكلمت عن كلمتين بس. عارفين هم ايه
القيام والقيامة بس القيام وتزود ته مربوطة تبقى القيامة. عايز تنجو من قيام القيامة يبقى لازم تعاليك بقيام يوم بقيام هزه الدنيا. شف يوم القيامة ان لدينا انكالا وجحيما وطعاما ذا غصة وعذابا اليما. عزاب ايه يا رب! هو بعد الانكال والجحيم والطعام اللي زي وصل لسة عزاب
اصل كل ده كم انيم ده كيفي بقى. وكل دي اصناف معدودة ده لسة اصناف واصناف بقى. وعذابا اليم يوم ترجف الارض يا نهار ابيض! يوم ترجو في الارض! ترجف ترتجف! ترتعش تتنفض! ليه يا رب! من الخوف! ده الارض مش مكلفة يا رب
ده الارض صخر يا رب ده الارض جماد يا رب. الارض بترتجف. الارض بتنتفض من الخوف من ربنا وهي ما عليهاش زنوب يوم ترجو في الارض والجبال. الجبال بتتنفض وكانت الجبال كثيبا مهيلا. الجبال من الخوف تتفتت وتبقى زرات رمل. ايه ده! امال احنا نعمل
ايه! امال احنا يومنا هنعمل ايه يا رب! الارض بتتزلزل بسبب ايه! بسبب الاصطدامات الكونية الهائلة ما بين النجوم والمجرات! وبسبب ان الحمم والاثقال اللي متقلاه بتطلع برة تطرد براها فالارض تبقى عاملة زي كرة الهوا المفرغة من جوة. وبسبب ان الجبال اللي مسبتاها الرواسي بتتنسف. وبسبب ان الشمس
والقمر بيدكوا فيها ويجمعوا عليها وبسبب الملائكة بتدكها دكا. كل ده بيخلي الارض تتزلزل ولكن اشد حاجة بتزلزل الارض الارتجاف دهو. ارتجاف الخوف من الله. الخوف ازا كانت الارض خايفة. الارض اللي اتعصى ربنا عليها خايفة. امال الناس اللي عصوا
نفسهم يعملوا ايه ؟ امال الناس اللي زانوا على الارض وسرقوا على الارض وارتشوا على الارض بيعملوا ايه يا جماعة؟ يوم ترجو في الارض والجبال وكانت الجبال كثيبا مهيلا. انا ارسلنا اليكم رسولا شاهدا عليكم
كما ارسلنا الى فرعون رسولا. اول واحد يذكر في القرآن في القصة بتاعته فرعون. اشمعنى فرعون؟ كل واحد من اهل الحق لازم اقابل فرعون. فرعون ده سنة فرعون عشان كده النبي قال على ابو جهل فرعون هزه الامة. سنة اهل الحق لازم هيقابلوا فرعون في الطريق ولا يبقوا ماشيين غلط اصلا. فرعون ده سنة بس ابو جهل كان اشد من فرعون
فرعون لما جه يموت قال امنت ابو جهل لما جه يموت ازداد في الكفر والعياز بالله وابن مسعود بيقتله فهو اشد اشد من فرعون. يعني فرعون ده سنة. الله! يعني ربنا بيقول للنبي انت ياما هتقابل. عليك بقيام الليل بقى يا اللي هتشتغلوا في الدعوة. يا اللي عايزين تنصروا دين ربنا
اللي عايزين تشتغلوا في الدعوة من غير ما تتوهوا زي ما كتير تاهوا. يا اللي عايزين تعملوا حاجة لدينكم ولامتكم. قيام الليل عشان تقدروا تستحملوا اللي انتم هتقابلوه وتنصروا في اللي انتم هتقابلوه. الرسول عليه الصلاة والسلام قابل فرعون وانتصر عليه. اه. الرسول يا جماعة قابل اليهود اللي اشد من شارون وغلبهم
السلام. وقابل النصارى اللي اشد من بتوع شبهات الايام دي على البلتوك وقلبهم وغلبهم وقابل المشركين والمنافقين اللي اشد من علمانيين الجرائد العلمانية الايام دي وغلبهم وقابل الدنيا كلها وغلبها. يعني عايز تقول ايه ؟ انا عايز اقول يا رؤساء تحرير المجلات
يا فنانين يا فنانين عايزين فن بجد رسالة من غير فجر وعري واختلاط ومحرمات وكفر يا سياسيين يا اصحاب المراكز يا قادة البلد يا شعراء يا فنانين الفضائيات والازاعات يا عقول الامة يا مفكري الامة انتم مودين الامة فين؟ المعين اهو يا جماعة اهو محمد بن عبدالله انتصر على كل باطل في الواقع واقام دين
لسه واقف على رجلينا دلوقتي اهو. عايزين اصلاح الطريق اهو. ملا الديسكو فيسكي. ملا بجان جاك روسو. ما لنا ما لنا يا جماعة بديكارت ما لنا بكون ما لنا بجينز جينز ما لنا يا اخوانا بكل الناس بكل الناس اللي اتفرضت علينا كرموز اللي يقعدوا يجيبوا منهم المعاني الفكرية وييجوا في ضاع الامة
احنا ما لنا بدول؟ عندنا محمد ابن عبدالله اهو عندنا طريق اهو نمشي وراه نتوه ليه؟ نجيب منابع مسممة نسمم بها نفسنا ونسبت بها الام وفي الاخر كله يتجرف على جهنم ليه؟ ليه يا جماعة؟ ليه مديننا اهو منور اهو عظيم اهو ينتصر على العالم كله لو اعترقناه وعشنا عشان اهو يعقول
الامة دي حرام عليكم. حرام عليكم خلي الكتاب ده من البراز بتاعكم. حرام عليكم. انتم ربنا اداكم العقول تقوموا تدمروا الدين بها. سبحان الملك العظيم فعصى فرعون الرسول فاخذناه اخذا وبيلا. زي عمدة عزبة. الخليفة الكبير والملك الكبير بعت له قال له اتعدل. فقام متكبر. قام منزل له
هو خانته صاحبته من بيته. ده مين؟ ده فرعون مين ده؟ فرعون مين اللي بيحكم حتة بلد في الكرة الارضية اللي ما تجيش حاجة في الكون؟ زرة رمل في الكون
فكيف تتقون؟ ان كفرتم يوما يجعل الولدان شيبا. لو نجيتم من عزاب شف ربنا بيقول في عصا فرعون الرسول فاخذناه اخذا وبيلا. يعني ايه عارفين وابل المطر اللي السما منزلة حنفيات بتفسد كل شيء ما عادش مطر مفيد. وابل الرصاص اللي يضرب على واحد يقطع فيه كل حتة في جسمه
العزاب الويبيل اللي هو كرابيج الانتقام من السما نازلة نازلة نازلة نازلة لغاية ما كل حاجة عصى ربنا انها تفسد قدام عينيه وتروح منه قدام عينيه قبل ما يموت. فرعون ربنا انتقم منه في اقتصاد البلد قبل ما يموت. وانتقم منه في امن البلد قبل ما يموت. وانتقم منه
صورته قدام الناس قبل ما يموت. وانتقم منه وغرقه قدام الناس كلها. لما جه يموت. كل اخذ وبيل. وابل من الطلقات والكرابيج نزل نزل نزل عليه فساد له كل دنيته. عشان كده ربنا بيقول فاذاقهم فذاقوا وبال امرهم. يعني فساد كل حاجة في امرهم. يعني قبل ما يموتوا
ربنا بوظ لهم كل حاجة. فساد لهم كل حاجة في الدنيا. عاشوا عشان. عشان يموتوا مقهورين فكيف تتقون ان كفرتم؟ يوما يجعل الولدان شيبا. طب لو نجيتم من عزاب الدنيا هتجوا من عزاب القيامة ازاي ؟ الولدان شيب. التعبير ده ما جاش قبل كده في لغة العرب خالص
تعبير يخلع القلب بس لو عشنا معه كاننا بنسمعه لاول مرة. الولدان يا رب الولدان دول اول حاجة مش مكلفين. تاني حاجة ما هماش فاهمين اصلا. يعني انت لو شفت
الشمس بتتهد ، وهو مش عارف يعني ايه شمس اصلا! هو ما هوش فاهم! ازاي شعره شيب من الاهوال اللي هو مش فاهمها! اومال اللي فاهم واللي مزنب هيعمل ايه! هيعمل ايه طول اليوم الرهيب
اللي ربنا بيوصف فيه وصف يخلع القلوب ده. السماء منفطر به. السما التقيلة المتينة. عارف زي العيل اللي بيتفطر من العيط. تتفطر تتشقق وتزول خالص. السماء منفطر به. كان وعده مفعولا. هيحصل هيحصل. ان هذه تذكرة
فمن شاء اتخذ الى ربه سبيلا. قيام الليل اهو الطريق اهو. طريق نوصل به لربنا. ان ربك بعد سنة بعد سنة من فرض قيام الليل على الرسول والصحابة. لانهم لازم يتربى الصحابة بالعزيمة
قيام الليل اتفرض قبل ما الصلاة تتفرض. قبل ما الصوم يتفرض. قبل ما الزكاة تتفرض قبل ما الحج يفرض. يعني اتفرض قبل اي فريضة قيام الليل النافلة الوحيدة اللي اتفرضت الاول. نافلة كانت فرض يا جماعة قيام الليل ده نافلة ولكن في مقام الفرض
انما هو اللي بعد الفرائض المكتوبة على طول قائم الليل ده خطير. ان ربك اللي بيربيك. اللي بيقول لك الكلام ده عشان يربيك يعلم انك تقوم شايفك وانت بتقوم. شايفك
شافك امبارح وانت بتصلي وبتبكي من ايديه. شافك الاسبوع اللي فات لما قمت وقلت يا رب واستجاب لك وانت شفت. وشفت الاجابة وما صلتش تاني. شافك شافك لما في كنت في رمضان بتقعدي تصلي وشافك شايفك وعالم. وعالم مين اللي نايم ومين اللي قائم. تخيل ربنا ينزل لك يلاقيك نايم. ان ربك يعلم انك
اقوم ادنى من ثلثي الليل. يا ترى ايه اللي في قلب النبي ده يا رب ده في الشتا الليل ممكن بيوصل لاتناشر ساعة. ثلثي الليل يعني تمن ساعات يا ترى ايه اللي في قلب رسول الله؟ صلى الله عليه وسلم عشان يقف المدة دي كلها. خايف قد ايه من اهوال القيامة اللي احنا قلناه. ويرجو قد ايه من رحمة ربنا
من ثلثي الليل ونصفه وثلثه وطائفة من الذين معك وطائفة من الذين معك. يعني مش كل الصحابة كانوا مستوى واحد لأ يعني مش كل الصف لازم يبقى نموزج عشان الدين ينتصر اه. لأ هو لازم يبقى فيه نواة قوية هي اللي الدين يقوم بسببها. ومش شرط الباقي يبقوا في نفس المستوى. خليك انت
من النوادي بقى خليك انت من دول. يا جماعة طائفة من الذين معك. اشمعنى دول اللي سبقوا اشمعنى دول اللي سبقوا الكل؟ اشمعنى دول اللي سبقوا كل اللي حواليهم؟ اشمعنى ؟ اشمعنى ناس بتلتزم مع بعض؟ وناس بتتقدم وتنطلق وناس بتبقى محلك سر
وناس بعد تلات اربع سنين من التزامها بتبقى دعاء الى الله. واخوات بيبقى بيوتهم منارة تحفيظ قرآن وبنات بيبقوا محلهم سري ليه؟ ليه؟ عشان كلمة طائفة الطائف ده اللي بيروح ويجي. يعني رايح جاي على النبي عليه الصلاة والسلام. رايح جاي على العلماء. رايح جاي على الدروس اللي في الجامع. رايح جاي على المساجد. رايح جاي
سماع الشرايط. رايح جاي على الاخوة المجتهدين اللي سابقين فيه. رايح جاي على الصحبة الصالحة هم دول. الطوافين دول. اللي رايحين جايين جوة الطيارة دول هم دول اللي بيتقدموا وبيستخدموا هم دول وطائفة من الذين معك. يعني ايه؟ يعني في ناس ما بتنامش يا جماعة. في ناس ما بتنامش والله العظيم احنا غافلين
فيه ناس بتصوم يوم ويوم. فيه ناس ما بتضيعش التلت الاخير من الليل ولا دقيقة فيه. فيه ناس بتختم القرآن كل اسبوع. الواحد ساعات بيطلع على بعض الاخوة يعني ممكن يفشي لك بعض اسرار عبادته نتيجة حاجة معينة احتاج ان هو يقولها او يفضفض فيها. تزهل
بقى انا اعرف ناس بتعمل كده. طب احنا هنروح فين ؟ يا جماعة في ناس ما بتنامش ، دي مسابقة. مسابقة يا جماعة قوموا. قوموا ما تسيبوش حد يسبقكم وتيجوا يوم القيامة هتلاقوا نفسكم
سبقته اوي ثم طائفة من الذين معك يعني معناه ان الصف الكبير ده فيه ناس محدودة هي اللي شايلاه. عارفين زي العمارة الكبيرة؟ اللي شايلها عشر غواميط واللي ساكن فيها الف واحد
مبنى الدين فيه رجالة شايلاه على كتافها وفيه اخوة ساكنة فيه وخلاص انت من السكان اللي متشالين ولا من العواميد اللي شايلة دين انت منين ؟ سم يا اخواننا وطائفة من الذين معك مش بس في ناس ما بتنامش الليل عشان القيام
فيه ناس ما بتنامش الليل عشان الدين. من هم الدين. من حرقة قلبها على الاسلام. فيه ناس ما بتعرفش تنام من هم الاسلام في قلبها. انت منهم ولا لأ؟ فيه ناس
شايلة هم ناس صادقة. هم دول اللي بيستعملوا وبينصروا وبيفتح عليهم وطائفة من الذين معك والله يقدر الليل والنهار. بيقدرهم في الوقت وبيقدرهم في السواب. عبادة الليل غير عبادة النهار. صلاة الليل غير صلاة النهار. يبقى
ربنا بيقدر الليل والنهار ما تبطلش لا ليل ولا نهار. عارفين لما ربنا بيقول واعبد ربك حتى يأتيك اليقين. يعني طول ما انت فيك نفس ما تبطلش طول ما النفس بيدخل ويخرج ما تبطلش عبادة. والله يقدر الليل والنهار. علم ان لم تحصوه فتاب عليكم
اقرأوا ما تيسر من القرآن. يعني ربنا يعلم ان فيه ناس عندها زروف. يعني ايه قيام الليل هنا خفف وما عدش فرض. قم على قد ما تقدر بالقرآن. مين يا رب اللي عندهم اعزار. مين يا رب اللي ينفع انه ما يقومش الليل؟ مين يا رب اللي انت عزرته؟ علم ان سيكون منكم مرضى. اللي مريض نايم في السرير ما يقدرش يقوم. حرارته واحد واربعين
واخرون يضربون في الارض يبتغون من فضل الله. بيشتغل في اليوم ستاشر ساعة. مقتول مش قادر يرفع راسه من كتر المجهود. بيسعى على رزقه ورزق عياله. واخرون يقاتلون في سبيل الله مجاهدين. لو غفل عينيه خبطت كده ممكن يضرب بالنار. ما فيش وقت ما فيش. مجهود قاتل. هم دول يا رب اللي لهم عزر ما يقوموش الليل. اه انت حضرتك
انت سيادتك منهم فضيلتك من الناس دول حضرتك من الناس دول انتم منين يا جماعة؟ احنا منين؟ ده دول ربنا ما قلهمش ما قوموش. ده دور ربنا قال لهم اقرأوا ما تيسر منه. يعني برضو خد على قد ما تقدر. يبقى احنا نعمل ايه ؟ نعمل احنا ايه ؟ دول لهم اعزار. ربنا بيقول واخرون يضربون في الارض يبتغون من فضل الله
اشتغلوا في الدنيا. يعني اول السورة ربنا بيقول سبحا طويلا اشتغل بالنهار في الدنيا. واخر السورة بيقول يبتغون من فضل الله. يعني السورة بتقول لك انك ممكن تبقى بطل في الدنيا
من غير ما تسيب الدنيا. بتفكرك في اولها واخرها ان ما فيش اصطدام مع الدنيا. ما فيش معركة في الاسلام بين الدين والدنيا يا جماعة. ما فيش بس المهم تبقى راجل. تبقى مستمر في الاتصال
الدين اعظم الصحابة كانوا كبار تجار ومليونيرات. وما عطلهمش ده عن الدين في حاجة. ليه؟ ليه؟ يا اما طالب بايعها وضاربها جزمة ومتفوق دينيا يا اما طالب قاعد يزاكر ليل نهار يقوم ربنا دقن وخلاص ولا لبساه نقاب وخلاص ما بيعملش اي حاجة في الدين ليه؟ ليه يا اما اخ مجتهد في الدين
في الدنيا يا اما اخ بيتاجر وناسي الدين تماما. ليه؟ ليه يا جماعة ما عندناش توازن؟ ليه ما عندناش وسطية؟ ليه ما عندناش ان احنا ندي لكل حاجة حقها واخرون يقاتلون في سبيل الله. يا رب ده احنا كنا لسة سنة واحد بكية. يا رب ده القتال ده لسة. بعد تلتاشر سنة يا رب. اه استعد ان
استعدوا يا جماعة بكرة هنحارب اليهود. بكرة هنقف نحارب اليهود وامريكا على اعتاب المسجد الاقصى. بكرة يا جماعة هيطلب منا ده. بكرة المهد هيطلع وهيتطلب ان احنا بايعوا ونقف ننصر دين ربنا في الارض كلها. بكرة يا اخوانا في قتال. بكرة في تكاليف وتضحيات مطلوبة. قوموا فوقوا. قوموا تزودوا في قيام الليل
عشان يوم ما يطلب منكم الطلبات العالية تبقوا قادرين تؤدوها فاقرأوا ما تيسر منه. واقيموا الصلاة واتوا الزكاة. واقرضوا الله قرضا حسنا. النهار بقى اتملى عبادة. لما الليل بتاعهم بقى صح. النهار بقى صح
النهار بقى مليان خير لما الليل اتملى خير. حياتهم حيت بقى المطر نزل نبت بقى. الصحرا بقت جنة بقى. وشف الكلمة اللي تبكيك. واقرضوا الله قرضا الحسنة يعني ايه يا رب؟
شوفوا ربنا بيحب عباده قد ايه. شوفوا ربنا بيحبنا قد ايه. واقرضوا الله. سلفوا ربنا هو هو انا بسلف الفقير ولا ربنا ربنا بيحفظ كرامة الفقير. ما رضاش يقول لك ادي للفقير عشان ما تمنش عليه في يوم من الايام
قال لك اديني انا. يعني ربنا شال اللفظ من على الفقير ونسبه لنفسه عشان الفقير ما يتزلش عشان الفقير ما يتجرحش شوفوا ربنا وكرمه ورأفته ورحمته وعظمته. شوفوا احنا بنعامل مين يا جماعة؟ شوفوا اللي بيتنزل لنا بيحبنا قد ايه. سبحانه وتعالى. وبيحب لنا
الخير وبيحب لنا الكرامة والعزة والرفعة قد ايه. شوفوا لو قمنا له هيرفعنا قد ايه. شوفوا يا اخوانا ربنا سبحانه وتعالى واقيموا الصلاة واتوا زكاة واقرضوا الله قرضا حسنا وما تقدموا لانفسكم من خير
تجدوه وما تقدموا لانفسكم من خير تجدوه وما تقدموا لانفسكم من خير تجدوه. انا باحس في الاية دي عارفين بافتكر ايه ؟ بافتكر كان مجموعة موزفين راحوا يشتغلوا في مصلحة
مجموعة موزفين راحوا يشتغلوا في مصلحة قالوا لهم بصوا انتم مش هتاخدوا مرتباتكم دلوقتي خالص خالص ممكن حوافز كده بينية وخلاص كل حاجة عملتوها هتاخدوا الاجر عليها في مكافأة نهاية الخدمة. اهي الجنة هي مكافأة نهاية الخدمة
والشغل اللي احنا بنشتغله كله ده مش هتاخد الوقتي الاجر عليه غير من كرم ربنا بقى ونفحاته سبحانه وتعالى. ولكن الاجر الاجر كله في نكافئ نهاية الخدمة. ففي موزفين ما صدقوش
يلعبوا. وفي موزفين صدقوا وقتلوا نفسهم في الشغل. انا متخيل احساس موزف اشتغل وهو ساعة نهاية الخدمة بيقولوا له انت اليوم الفلاني دخلت دقيقة زيادة بعد العمل الرسمي. خد الف جنيه على الدقيقة دي. الف جنيه! على الدقيقة! واليوم الفلاني جيت بدري خمس دقايق! خد خمس تلاف جنيه! خمس تلاف جنيه! عد
واليوم الفلاني شديت حيلك اوي. خد مليون جنيه على اليوم ده. عدي على اليوم ده. ازاي ؟ انا متخيل يوم القيامة لما الناس تيجي بقى مكافأة نهاية الخدمة بقى الفلاني انت اشتغلت في الدعوة ورجعت تعبانة جدا وجعانة ومش قادرة. بسبب الشغل في الدعوة. خد القصر ده في الجنة عشان اليوم ده. القصر ده واليوم الفلاني
انت قمت الليل ورجليك تعبتك بس فضلت تصلي لغاية الفجر. خد البيت داهو فيه على نهر الكوثر. يا رب عشان قيام ليلة يا رب تخيلوا يا جماعة تخيلوا وما تقدموا لانفسكم من خير تجدوه. هتلاقيه كل حاجة هتلاقيها في مكافأة نهاية الخدمة بس اشتغل. اشتغل وانت هتزهل
ازاي ربنا سانية سانية في جهدك مش هتضيع عليك ولا مثقال زرة هيردها عليك. عارفين يا جماعة الجنة عاملة زي ايه عارفين انت لو رحت مطار فيه طيارات كتير جدا كل طيارة هتقلع لمكان غير التاني
كل طيارة هتطلع لمكان غير التاني في الروعة. والجمال والرفاهية والفخامة والضخامة والعز والفخفخة. كل طيارة. الطيارات درجات كل طيارة هتروح مكان اعلى من التانية اعلى من التانية اعلى من التانية. وانت على حسب تزكرتك هتركب في اي طيارة
يوم القيامة كلنا نقف كده. الله المستعان. ربنا يجعلنا من اهل الفردوس الاعلى. كل واحد له مقام. يعني زي هيركب طيارة تروح به المقام. تخيل بقى لما تلاقي اخوك هيروح فردوس
لو انت واقف نفسك تركب في الطيارة دي وما ينفعكش. تزكرتك مش جايبة. رصيدك مش جايب رصيدك ما هوش جايب ، ليه نندم ؟ ليه نعرض نفسنا لندم يوم القيامة؟ ليه؟ ليه يا جماعة؟ ليه يا جماعة نعرض نفسنا ان احنا نيجي نندم في الاخر؟ ان مكافأة نهاية الخدمة احنا ما صدقناش
ليه نندم لما نلاقي الطيارات الفخمة طالعة للمقامات العلى واحنا ماشيين راكبين فيها ليه؟ ليه يا جماعة؟ وما تقدموا لانفسكم من خير تجدون عند الله. عند الله واللي عنده ربنا ما انت عارف لما اقول لك آآ انت عملت مشاكل مع ده ليه ؟ عليه لك كم الف جنيه عندي
لو انا غني اوي ومضمون اوي خلاص عندي دي مضمونة ربنا بيقول لك عندي صعبك عندي. عرقك عندي شغلك عندي كل اللي انت عايزه عندي كل ثمرة عمل عملته عندي. عايز ايه بقى؟ عايز حد يضمن لك سمرة حياتك اكتر من كده ايه
وما تقدموا لانفسكم من خير تجدوه عند الله هو خيرا واعظم اجرا واستغفروا الله ان الله غفور رحيم. واستغفر الله. يا رب بعد قيام تلتين الليل وبعد العبادة دي كلها اللي اتفطرت فيها الاقدام. وبعد الدعوة ومواجهة الفراعنة عشانك. وبعد الصبر والثبات ده اهو كله. وبعد كل ده يا رب
بعد كل الطاعة دي يا رب بعد كل الجهد ده يا رب استغفر بعد كل الجهد ده يا رب احنا مقصرين. ايوة. لازم تحس انك مقصر. النبي عليه الصلاة والسلام بعد عمره كله اللي يعني قضاه كله في طاعة ربنا بيقول
انه لن ينجو الا ان يتغمدني الله برحمته. الا لما ربنا يغمرني برحمته. زي ما السيف يدخل في الغمد يتغامر به. ربنا يغرقني برحمته تغمرني في رحمة هو ده الامل بتاعي بس بس
ما عنديش عمل واحد ارجو به النجاح. النبي كان ممكن يصلي المغرب بسورة الاعراف عليه الصلاة والسلام. وبعد الصلاة يقول استغفر الله استغفر الله استغفر الله. تستغفر من ايه يا رسول الله انت بقى لك ساعة واقف بتصلي بتستغفر من ايه؟ زي بالزبط عباد الرحمن. لما يبيتون لربهم سجدا وقياما واقفين طول الليل يصلوا طول
طول الليل. يا جماعة الصالحين يا جماعة عايزين نبقى زيهم بقى. عايزين نلحق بقى احنا اتسبقنا اوي. اوي يا جماعة اوي وعايزين نلحق بقى ونرجع. عايزين نلحق قريت حديس النهاردة صحيح ومسند احمد صحيح على شرط مسلم
ان واحد ربنا يأتي به من النار. فيقول له او ان لك طلاع الارض ذهبا اكنت تفتدي به؟ يعني انت لو عندك قد الارض ده بتفتري قال له ايوة يا رب. يا رب رجعني الدنيا اقتل نفسي في الشغل لغاية ما اخد دهب الارض كلها. اقتل نفسي ولو الف سنة. واجيبهم لك يا رب وتطلعني من النار
المكان المطلوب منك بسيط ما كان الموضوع اسهل من كده يا جماعة. بعد والذين يبيتون لربهم سجنا وقياما. والذين يقولون ربنا اصرف عنا عذاب جهنم. خايفين. سورة نوح بعد تسعمية
خمسين سنة رب اغفر لي ولوالدي. اخر اية بتستغفر على ايه هي نوع بعد تسعمية وخمسين سنة؟ سورة المزمل بعد عباد التلتين الليل واستغفروا الله على ايه يا رسول الله؟ بعد القيام تمن ساعات. يا اخوانا لازم نحس ان احنا مكسورين بين ايدين ربنا سبحانه وتعالى. سورة المزمل بتاع
انك انت وظيفتك بالليل انك تقول يا رب عبدك وصورة المدثر بتعلمك ان وظيفتك بالنهار انك تقول يا عبد ربك سورة المزمل قبل المدسر لان يومك بيبدأ بالليل قبل النهار
صورة المزمل بتقول ان ملفوف في بطانية يقوم يقوم عشان العبادة ما تنفعش مع النوم. سورة المدسر زهب اهل الدثور الفخمة الضخمة الغالية. يعني الرفاهية ما تنفعش مع الدعوة. قم فانذر. ما ينفعش. انت خلاص مش هيبقى رسالتك الدنيا. هتبقى الاخرة
ياه عرفتم يا جماعة بعد صورة المزمل اين تزهب هزا المساء عرفت هتروحي فين الليلة؟ عرفت هتروح فين الليلة؟ عرفتوا هنقضي الليلة وكل ليلة فين ؟ عرفتوا يا جماعة اين نزهب هزا المساء وكل مساء الى الله
اه الى قيام الليل. قيام الليل يا جماعة. قيام الليل اعظم باب لحب الله. اعظم باب للثواب. اعظم باب للفردوس الاعلى. اعظم باب لنيل الفتوح الله. اعظم باب لتفريج الكربات. اعظم باب لاصلاح القلب والتربية على القرآن. اعظم باب لانك تبقى مع النبي في الجنة في الاخرة. يا اخوانا ما ينفعش يا اخوانا لازم
قم بقى لازم نقوم لازم نفوق بقى. كنت في مسجد من من يومين اقول له يا جماعة مين كنت بدي درس؟ مين اللي وتر ليلة امبارح؟ اتنين يرفعوا ايدهم. يا جماعة مين اللي قال
ازكار المساء الليلة واحد يرفع يا جماعة هنوصل امتى ؟ يا جماعة هنوصل امتى ؟ قيام الليل لازم من اول الليلة. نقوم الليل ازاي؟ خد القرار بس خلاص انا ان شاء الله
قبل الفجر بساعة كل يوم او بساعتين اقوم الليل. طب انا ما اقدرش اقوم قبل الفجر. اقوم بعد العشاء ينفع. والنبي عملها عليه الصلاة والسلام. طيب احدد ركعات ولا احدد وقت؟ حددي وقت زي ما ربنا قال
ثلثي الليل نصفه ثلث ابي الوهب. ساعة ساعتين ساعة ونص ساعتين ونص. تلات ساعات على قد ما نقدر. طب التلت الاخير بيبدأ امتى الايام دي؟ الساعة واحدة ونص الليل تسع ساعات التلت الاخير تلات ساعات. طب نعمل ايه
العشاء تنتهي علاقتنا بالبشر. نزبط المنبهات كلها اللي عندنا وخدوا بالكم لو احبك لاقامتك. لو احبك لاقامك ربنا مش انت اللي بتقوم هو اللي بيقومك هو اللي بيقومك. افتكر والله مرة ليلة كنت ناوي اصلي اقوم الليل. ونمت وكنت تعبان. ربنا بعت لي نملة
قعدت ساعتين تصحي في. والله العزيم ساعتين لغاية ما رجلي خلاص وقفت من كتر الارز لغاية ما صحيت لو لو يريد انه يصحيك يصحيك. لو حبك هيصحيك. ربنا يحبنا ويتولانا. اوعوا تضيعوا معادكم مع الملك يا جماعة. من اول الليلة يبقى قرار في حياتنا ان شاء الله. بازن الملك
ان احنا نقوم الليل بين ايدين ربنا سبحانه وتعالى كالمعتاد الوقت بيخلص والكلام اللي انا عايز اقوله كتير ولكن لعل ده حزنا ورزقنا الليلة ربنا اجعلنا من اهل القيام يا رب. اللهم اجعلنا لك صوامين. لك قوامين لك ذكارين لك شكارين. اللهم استعملنا لنصرة دينك يا ارحم الراحمين
اللهم امين يعني ان شاء الله معادنا الاسبوع الجاي بازن الله مع صورة المدثر الشقيقة بتاعة سورة المزمل واتمنى ان الاسبوع ده نطحن في قيام الليل وان احنا ناخد بقى عشان الفتوحات العزيمة بتاعة ربنا تبقى من نصيبنا بازن الملك. ما تنسوش معادكم مع الملك
سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا